APSTIPRINU

Centrālās finanšu un līgumu aģentūras

Projektu atlases departamenta direktore

 *(elektroniskais paraksts)*  A. Abu-Junese

**Eiropas Savienības kohēzijas politikas programmas 2021.–2027. gadam 2.2.1. specifiskā atbalsta mērķa “Veicināt ilgtspējīgu ūdenssaimniecību” 2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” pirmās** **projektu iesniegumu atlases kārtas otrā uzsaukuma[[1]](#footnote-2) nolikums (turpmāk – nolikums)**

|  |  |
| --- | --- |
| Pasākuma īstenošanu reglamentējošie Ministru kabineta noteikumi | Ministru kabineta 2024. gada 7. maija noteikumi [Nr. 285](https://likumi.lv/ta/id/351828-eiropas-savienibas-kohezijas-politikas-programmas-2021-2027-gadam-2-2-1-specifiska-atbalsta-merka-veicinat-ilgtspejigu) “Eiropas Savienības kohēzijas politikas programmas 2021.–2027. gadam 2.2.1. specifiskā atbalsta mērķa “Veicināt ilgtspējīgu ūdenssaimniecību” 2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” pirmās projektu iesniegumu atlases kārtas īstenošanas noteikumi”[[2]](#footnote-3) (turpmāk – SAM MK noteikumi) |
| Finanšu nosacījumi | 2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” (turpmāk – pasākums) pirmajai atlases kārtai pieejamais kopējais attiecināmais finansējums ir 79 769 791 ~~79 322 945~~*euro,* tai skaitā Eiropas Reģionālās attīstības fonda (turpmāk – ERAF) finansējums 51 850 364 ~~51 559 916~~ *euro*, nacionālais līdzfinansējums, ko veido privātais finansējums 27 919 427 ~~27 763 029~~ *euro.*Pasākuma pirmās atlases kārtas otrā uzsaukuma ietvaros pieejamais finansējums ir vismaz 34 481 401,80 *euro*, tai skaitā:- ERAF finansējums – 24 085 378,89 *euro*;- privātais finansējums – vismaz 10 396 022,91 *euro*.Pasākuma pirmās atlases kārtas otrajā uzsaukumā attiecināmais ERAF finansējuma apmērs nepārsniedz 65 % no projekta kopējā attiecināmā finansējuma, un privātais līdzfinansējums ir vismaz 35 % no projekta kopējā attiecināmā finansējuma.Finansējumu pasākuma ietvaros izmaksā granta veidā.Projekta minimālais attiecināmo izmaksu apmērs nav mazāks par 200 000 *euro* (ieskaitot), projekta maksimālais ERAF finansējums vienas aglomerācijas[[3]](#footnote-4) ietvaros īstenotajam projektam ir 3 500 000 *euro*.Projekta izmaksas ir attiecināmas no projekta iesnieguma iesniegšanas Centrālajā finanšu un līgumu aģentūrā (turpmāk – sadarbības iestāde) dienas, izņemot projektu pamatojošās dokumentācijas sagatavošanas izmaksas, kas ir attiecināmas, ja tās veiktas pēc 2021. gada 1. janvāra.Projekta iesniegumā neiekļauj un finansējumu nepiešķir pabeigtām darbībām[[4]](#footnote-5), izņemot šo noteikumu 30.1. apakšpunktā minētās projekta iesnieguma pamatojošās un īstenošanas dokumentācijas, tehnisko specifikāciju, tehnisko projektu vai būvprojektu sagatavošanas (tai skaitā ar būvniecības ieceri un būvprojekta minimālā sastāvā saistīto sagatavošanas darbu) izmaksas. |
| Komercdarbības atbalsta veidi | Eiropas Komisijas 2011. gada 20. decembra lēmums Nr. [2012/21/ES](https://eur-lex.europa.eu/legal-content/LV/ALL/?uri=CELEX%3A32012D0021) par Līguma par ES darbību 106. panta 2. punkta piemērošanu komercdarbības atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. |
| Projektu iesniegumu atlases īstenošanas veids | Atklāta projektu iesniegumu atlase divos uzsaukumos |
| **Pirmā** uzsaukuma projekta iesnieguma iesniegšanas termiņš | No 2024. gada 19. jūnija | līdz 2024. gada 21. oktobrim |
| **Otrā** uzsaukuma projekta iesnieguma iesniegšanas termiņš | No 2024. gada 28. decembra | līdz 2025. gada 28. martam |

1. Prasības projekta iesniedzējam
2. Projekta iesniedzējs atbilstoši SAM MK noteikumu 15. punktam ir sabiedrisko ūdenssaimniecības pakalpojumu sniedzējs – kapitālsabiedrība, kurai ar pašvaldību ir noslēgts pakalpojuma līgums par sabiedrisko ūdenssaimniecības pakalpojumu sniegšanu (turpmāk – pakalpojuma līgums).
3. Projekta iesniedzējs atbilstoši SAM MK noteikumu 18. punktam nevar būt tāds saimnieciskās darbības veicējs, uz kuru attiecas vismaz viena no Komisijas 2014. gada 17. jūnija Regulas Nr. 651/2014[[5]](#footnote-6), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 18. punktā paredzētajām pazīmēm (grūtībās nonācis uzņēmums).
4. Atbalstāmās darbības un izmaksas
5. Pasākuma pirmās atlases kārtas ietvaros ir atbalstāmas darbības, kas noteiktas SAM MK noteikumu 28. punktā, un tās plāno atbilstoši SAM MK noteikumu 22., 23. (ja attiecināms), 27., 29. punktam.
6. Projekta iesniegumā izmaksas plāno atbilstoši SAM MK noteikumu 30., 31., 32. un 33. punktam.
7. Projektu īsteno ne ilgāk kā līdz 2029. gada 31. decembrim atbilstoši SAM MK noteikumu 34. punktam.
8. Izmaksu plānošanā jāņem vērā Finanšu ministrijas 2023. gada 25. septembra vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027. gada plānošanas periodā”[[6]](#footnote-7).
9. Projektu iesniegumu noformēšanas un iesniegšanas kārtība
10. Projekta iesniedzējs atbilstoši SAM MK noteikumu 14. punktam atlases kārtas ietvaros vienas aglomerācijas ar cilvēkekvivalentu (turpmāk – CE) 10 000 – 100 000 ietvaros var iesniegt ne vairāk kā vienu projekta iesniegumu.
11. Projekta iesniegumu iesniedz Kohēzijas politikas fondu vadības informācijas sistēmā (turpmāk – KPVIS) <https://projekti.cfla.gov.lv/>:
	1. juridiska persona, kura nav KPVIS e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja juridiskai personai, kura ir KPVIS e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
12. KPVIS aizpilda projekta iesnieguma datu laukus un pievieno šādus dokumentus:
	1. piesārņojuma samazinājuma, notekūdeņus uzņemošā ūdensobjekta un enerģijas ietaupījuma apraksts atbilstoši nolikuma 2. pielikuma formai un tā pielikumi (ja attiecināms);
	2. izmaksu un ieguvumu analīze atbilstoši nolikuma 3. pielikuma formai;
	3. pakalpojuma līgums, kurā norāda vismaz šādu informāciju:
		1. konkrētus sniedzamos sabiedriskos ūdenssaimniecības pakalpojumus;
		2. prasības sabiedrisko ūdenssaimniecības pakalpojumu sniedzējam par nepieciešamā tehniskā aprīkojuma uzturēšanu un atjaunošanu, lai nodrošinātu minēto pakalpojumu izpildi saskaņā ar katram konkrētajam pakalpojumam izvirzītajām prasībām;
		3. līguma darbības laiku, kas nav īsāks par pieciem gadiem un nepārsniedz 10 gadus;
		4. sabiedrisko ūdenssaimniecības pakalpojumu sniegšanas teritoriju;
		5. sabiedrisko ūdenssaimniecības pakalpojumu sniedzējam piešķirto ekskluzīvo vai īpašo tiesību būtību, tajā skaitā norādot atbilstošo pašvaldības administratīvo teritoriju vai pašvaldības administratīvās teritorijas daļu un konkrētos sniedzamos sabiedriskos ūdenssaimniecības pakalpojumus;
		6. informāciju par iespēju saņemt atlīdzības (kompensācijas) maksājumus – investīcijas sabiedrisko ūdenssaimniecības pakalpojumu sniegšanas infrastruktūrā – un nosacījumus atlīdzības (kompensācijas) maksājumu aprēķināšanai, kontrolei un pārskatīšanai, kā arī atlīdzības (kompensācijas) maksājumu pārmaksas novēršanai un atmaksāšanai;
		7. atsauci uz Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi;
	4. vispārējas tautsaimnieciskas nozīmes pakalpojuma pilnvarojuma uzlicēja (pašvaldības) apliecinājumu par atlīdzības (kompensācijas) maksājumu kontroli un pārskatīšanu, kā arī atlīdzības (kompensācijas) maksājumu pārmaksas novēršanu un atgūšanu, ievērojot Eiropas Savienības līmenī noteikto pārbaužu regularitāti, bet ne retāk kā reizi trijos gados un pilnvarojuma akta darbības perioda beigās atbilstoši nolikuma 5. pielikuma formai;
	5. informācija par saņemto un plānoto komercdarbības atbalstu atbilstoši nolikuma 6. pielikuma formai (attiecināms, ja ir plānota komercdarbības atbalsta kumulācija (apvienošana) par tām pašām attiecināmajām izmaksām);
	6. projekta budžetā (sadaļā “Projekta budžeta kopsavilkums”) norādīto izmaksu apmēru pamatojošie dokumenti. Informāciju var pamatot ar, piemēram, provizorisku tirgus izpēti[[7]](#footnote-8) potenciālo piegādātāju un pakalpojumu sniedzēju izpētes dokumentāciju, izmaksu aprēķina atšifrējumu, publiski pieejamu avotu par preču vai pakalpojumu cenām norādīšanu, noslēgtiem nodomu protokoliem vai līgumiem (ja attiecināms), u.c. informāciju;
	7. dokumenti, kas apliecina tiesības nekustamajā īpašumā veikt projektā paredzētās darbības (attiecināms, ja tiesības ir iegūtas un dokumenti nav pieejami Valsts vienotajā datorizētajā zemesgrāmatā [www.zemesgramata.lv](http://www.zemesgramata.lv)):
		1. īpašuma tiesības uz nekustamo īpašumu, tai skaitā zemi un infrastruktūru;
		2. ja projektā plānota attīrīto notekūdeņu izvada atjaunošana, izbūve vai pārbūve, kas šķērso cita īpašnieka zemesgabalu – apgrūtinājums projektā iesaistītajam cita īpašnieka zemesgabalam – un:
			1. ja plānota izvada atjaunošana vai pārbūve – dokumenti, kas apliecina, ka ar nekustamā īpašuma īpašnieku ir saskaņotas projekta darbības;
			2. ja plānota izvada izbūve – spēkā esošs līgums par apbūves tiesību;
		3. ja nekustamais īpašums (zeme) atrodas brīvostas teritorijā un ir veicami būvdarbi uz būvdarbu līguma pamata – spēkā esošs līgums par apbūves tiesību;
		4. ja nekustamais īpašums (zeme) atrodas brīvostas teritorijā un nav veicami būvdarbi uz būvdarbu līguma pamata – spēkā esošs nomas līgums vai līgums par apbūves tiesību, kura darbība nav īsāka par projekta dzīves ciklu (30 gadiem);
	8. projekta gatavības pakāpi apliecinošs dokuments – projektā paredzēto iekārtu vai inženierbūvju tehniskā specifikācija vismaz vienai projektā paredzētai darbībai (attiecināms, ja iepirkums nav izsludināts, bet iekārtai vai inženierbūvei ir sagatavota tehniskā specifikācija);
	9. Valsts vides dienesta izziņa par ietekmes uz vidi novērtējuma, sākotnējā izvērtējuma vai tehnisko noteikumu nepieciešamību (attiecināms, ja projekta iesniegumā norāda, ka darbībām nav nepieciešams veikt ietekmes uz vidi novērtējumu vai sākotnējo izvērtējumu);
	10. ietekmes uz vidi novērtējums vai sākotnējais izvērtējums (attiecināms, ja projekta iesniegšanas brīdī ietekmes uz vidi novērtējums vai sākotnējais izvērtējums ir pabeigts);
	11. zvērināta revidenta apstiprināts operatīvais finanšu pārskats, kas apstiprināts ne agrāk kā vienu mēnesi pirms projekta iesnieguma iesniegšanas dienas (attiecināms, ja pret pēdējo noslēgto gada pārskatu ir radušās būtiskas izmaiņas finanšu situācijā);
	12. projekta iesnieguma sadaļu vai pielikumu tulkojums (attiecināms, ja kāda no projekta iesnieguma sadaļām vai pielikumiem nav valsts valodā);
	13. citi dokumenti, ja tādi nepieciešami, lai pilnvērtīgi pamatotu projektā plānotās darbības un izmaksas.
13. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
14. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (nolikuma 1. pielikums), un izmaksu un ieguvumu analīzes izstrādei izmanto izmaksu un ieguvumu analīzes aizpildīšanas metodiku (nolikuma 4. pielikums) un var izmantot izmaksu un ieguvumu analīzes aizpildīšanas metodikas pielikumu (nolikuma 4. pielikuma pielikums).
15. Informācija par aktuālajiem makroekonomiskajiem pieņēmumiem un prognozēm, atbilstoši normatīvajiem aktiem publiskās un privātās partnerības jomā, ko projekta iesniedzējs izmanto, sagatavojot projekta iesniegumu, pieejama [Makroekonomiskie pieņēmumi un prognozes | Finanšu ministrija (fm.gov.lv)](https://www.fm.gov.lv/lv/makroekonomiskie-pienemumi-un-prognozes?utm_source=https%3A%2F%2Fwww.google.com%2F).
16. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu [Nr. 291](https://likumi.lv/ta/id/10127) “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
17. Projekta iesniegumā summas norāda *euro* ar precizitāti līdz 2 cipariem aiz komata.
18. **Projekta iesniegumu iesniedz līdz projektu iesniegumu iesniegšanas beigu termiņam**.
19. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Sadarbības iestāde par to informē projekta iesniedzēju.
20. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts KPVIS automātiski sagatavots e-pasts par projekta iesnieguma iesniegšanu.
21. Projektu iesniegumu vērtēšanas kārtība
22. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas Nr. 2024/2509[[8]](#footnote-9) 61. pantā noteikto. Vērtēšanas komisija projektu iesniegumu vērtēšanā piedalās šādā apjomā:
	1. vienotie, vienotie izvēles un specifiskie atbilstības kritēriji (vērtē balsstiesīgie sadarbības iestādes pārstāvji, kas ietverti projektu iesniegumu vērtēšanas komisijā, papildus piesaistot nozares ministrijas pārstāvi specifiskā atbilstības kritērija Nr. 3.1., 3.3., 3.6.2. un 3.6.3. vērtēšanā);
	2. kvalitātes kritēriji (vērtē visi balsstiesīgie projektu iesniegumu vērtēšanas komisijas locekļi, izņemot nozares ministrijas pārstāvi, kas vērtē tikai kvalitātes kritērijus Nr. 4.1., 4.2., 4.3., 4.4. un 4.5.).
23. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
24. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
25. Nepieciešamības gadījumā vērtēšanas komisija kā neatkarīgus ekspertus projektu iesniegumu izvērtēšanai var pieaicināt ekspertus, kas tiek piesaistīti no sadarbības iestādes vai citām iestādēm, vai arī institūcijām. Eksperta vērtējumam ir rekomendējošs raksturs. Pieaicinātais eksperts, veicot darba uzdevuma izpildi, ievēro objektivitātes un konfidencialitātes nosacījumus.
26. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 7. pielikums) un KPVIS aizpildot projekta iesnieguma vērtēšanas veidlapu. Vērtēšanas komisija projekta iesniegumu var sākt vērtēt uzreiz pēc tā saņemšanas, bet nevar pieņemt lēmumu par katru projekta iesniegumu atsevišķi, līdz nav izvērtēti visi saņemtie projektu iesniegumi.
27. Pirms šī nolikuma 18. punktā noteiktās vērtēšanas uzsākšanas komisija pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[9]](#footnote-10) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma[[10]](#footnote-11) 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu.
28. Projekta iesnieguma atbilstību projektu vērtēšanas kritērijiem vērtē, ievērojot šī nolikuma 18. punktā noteikto kompetenču sadalījumu, vispirms izvērtējot visus neprecizējamos un pēc tam – precizējamos kritērijus šādā secībā:
	1. sākot vērtēšanu, vispirms vērtē projekta iesnieguma atbilstību kritērijam Nr. 3.1. un Nr. 4.4. Ja projekta iesniegums kādā no secīgi vērtētajiem neprecizējamiem kritērijiem vai kritērijiem ar minimālo punktu skaitu saņem vērtējumu “Nē” vai nesasniedz kritērijā noteikto minimālo punktu skaitu, vērtēšanu neturpina, vērtēšanas veidlapā pārējiem kritērijiem norādot “Netiek vērtēts”;
	2. ja projekta iesniegums atbilst un saņem minimālo punktu skaitu kritērijos Nr. 3.1. un Nr. 4.4., tad turpina vērtēt projekta iesnieguma atbilstību kritērijiem Nr. 4.6. un Nr. 2.1. Ja kādā no secīgi vērtētajiem neprecizējamiem kritērijiem vai kritērijiem ar minimālo punktu skaitu saņem vērtējumu “Nē” vai nesasniedz kritērijā noteikto minimālo punktu skaitu, vērtēšanu neturpina, vērtēšanas veidlapā pārējiem kritērijiem norādot “Netiek vērtēts”;
	3. ja projekta iesniegums atbilst un saņem minimālo punktu skaitu kritērijos Nr. 4.6. un Nr. 2.1., tad turpina vērtēt projekta iesnieguma atbilstību kvalitātes kritērijam Nr. 4.1., Nr. 4.2., Nr. 4.3. un Nr. 4.5.;
	4. ja projektu iesniegumos pieprasītais finansējums ir lielāks nekā pasākuma pirmās kārtas otrajā uzsaukumā pieejamais finansējums, projektu iesniegumus sarindo prioritārā secībā atbilstoši nolikuma 25. punkta nosacījumiem, lai noteiktu, kuru projektu īstenošanai finansējums ir pietiekams. Ja pēc rindošanas potenciāli nav pieejams finansējums projekta īstenošanai, tā vērtēšanu neturpina, bet gadījumā, ja finansējums projekta īstenošanai ir pieejams, turpina vērtēt projekta iesnieguma atbilstību pārējiem vērtēšanas kritērijiem – vienotajiem kritērijiem, vienotajiem izvēles kritērijiem un specifiskajiem atbilstības kritērijiem.
29. Prioritārā secība tiek veidota, ievērojot šādus nosacījumus:
	1. vienāda punktu skaita gadījumā priekšroka tiek dota projekta iesniegumam ar lielāku punktu skaitu kritērijā Nr. 4.1.;
	2. gadījumā, ja kritērijā Nr. 4.1. iegūts vienāds punktu skaits, tad prioritizēts tiek projekta iesniegums ar lielāku punktu skaitu kritērijā Nr. 4.4.;
	3. ja arī kritērijā Nr. 4.4. iegūts vienāds punktu skaits, tad prioritizēts tiek projekta iesniegums ar lielāku punktu skaitu kritērijā Nr. 4.2.;
	4. ja pēc šīs sarindošanas nepieciešama projektu papildu prioritizēšana, tad priekšroka tiek noteikta projektam ar lielāku devumu rādītāja “iedzīvotāji, kuriem uzlabota notekūdeņu attīrīšanas kvalitāte un efektivitāte” vērtības sasniegšanā.
30. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
31. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši šī nolikuma 18. punktā norādītajam vērtēšanas komisijas locekļu iesaistes apjomam un kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu KPVIS. Ja ar precizētu projekta iesniegumu tiek mainīta informācija, kas ietekmē kvalitātes kritēriju aprēķinus, projekta iesniegumu pārvērtē attiecīgajā kvalitātes kritērijā, tādējādi pastāv risks, ka var tikt samazināts projekta iesniegumam sākotnēji piešķirtais kopējais punktu skaits un tā vieta projektu iesniegumu rindojumā pēc saņemto punktu skaita.
32. Ja, vērtējot precizēto projekta iesniegumu, konstatē vismaz viena nosacījuma neizpildi vai ja projekta iesniedzēja iesniegtās informācijas dēļ projekta iesniegums neatbilst vismaz vienam projektu iesniegumu vērtēšanas kritērijam, projekta iesnieguma vērtēšanu neturpina.
33. Lēmuma pieņemšanas un paziņošanas kārtība
34. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
35. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas beigu datuma.
36. Pirms nolikuma 29.1. apakšpunktā noteiktā lēmuma pieņemšanas vai 35.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[11]](#footnote-12) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 35.1. apakšpunktā noteiktā atzinuma izdošanas projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 26. punktā noteiktā atzinuma.
37. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam un ar to saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem;
	4. pasākuma pirmās atlases kārtas otrā uzsaukuma ietvaros ir pieejams finansējums projekta īstenošanai.
38. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot, un ja pasākuma pirmās atlases kārtas otrā uzsaukuma ietvaros ir pieejams finansējums projekta īstenošanai. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības. Precizējot projekta iesniegumu nav pieļaujama sākotnēji plānoto iznākuma rādītāju vērtību samazināšana (ja vien tas neatbilst lēmumā par projekta iesnieguma apstiprināšanu ar nosacījumu iekļautajiem nosacījumiem) un ERAF finansējuma palielināšana (ir iespējams palielināt privāto līdzfinansējumu), pretējā gadījumā projekta iesniegums var tikt noraidīts.
39. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
	2. attiecībā uz projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
	4. pasākuma pirmās atlases kārtas otrā uzsaukuma ietvaros nav pieejams finansējums projekta īstenošanai;
	5. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu:
	6. ir pārsniegts SAM MK noteikumu 14. punktā noteiktais projektu iesniegumu skaita ierobežojums (vienas aglomerācijas ietvaros ir iesniegts vairāk kā viens projekta iesniegums). Ja sadarbības iestāde nevar viennozīmīgi konstatēt, kurš/-i no neatbilstoši iesniegtajiem projektu iesniegumiem būtu noraidāms/-i saskaņā ar SAM MK noteikumu 14. punktu, tā sazinās ar projekta iesniedzēju/-iem, izklāstot neatbilstību SAM MK noteikumiem un lūdzot sniegt informāciju, ar kuru/-iem projekta/-u iesniegumu/-iem projekta iesniedzējs/-i vēlas turpināt pretendēt uz atbalstu pasākumā, nodrošinot atbilstību SAM MK noteikumu 14. punktam. Ja projekta iesniedzējs/-i noteiktajā termiņā nesniedz minēto informāciju, sadarbības iestāde pieņem, ka uz atbalstu pasākumā turpina pretendēt projekta iesniegums ar lielāko plānoto ERAF finansējumu, un pārējos neatbilstoši iesniegtos projektu iesniegumus noraida.
40. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
41. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procesu.
42. Sadarbības iestāde vienlaicīgi paziņo lēmumus par projektu iesniegumu apstiprināšanu, apstiprināšanu ar nosacījumu un noraidīšanu. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma apstiprināšanu atbilstoši šī nolikuma 32. punktam vai noraidīšanu, izņemot šī nolikuma 34.4. apakšpunktā noteiktajā gadījumā.
43. Sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 25. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
44. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 29. punktā noteiktie lēmumi un 35. punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu daļējā apmērā no projekta iesniegumā pieprasītā finansējuma, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu, nesamazinot projekta darbību tvērumu un sasniedzamo rādītāju vērtības un ievērojot SAM MK noteikumos ietvertos projekta īstenošanas nosacījumus (t.sk. SAM MK noteikumu 13. punktā ietverto nosacījumu):
	1. ja projekta iesniedzējs sadarbības iestādes norādītajā termiņā ir apliecinājis gatavību īstenot projektu par samazinātu finansējumu un sadarbības iestāde ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, sadarbības iestāde pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu;
	2. ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
45. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv).
46. Papildu informācija
47. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē <https://www.cfla.gov.lv/lv/2-2-1-1-k-1> norādītās kontaktpersonas elektroniskā pasta adresi vai pasts@cfla.gov.lv vai
	2. uzdot, vēršoties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
48. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
49. Atbildes uz iesūtītajiem jautājumiem tiks nosūtītas elektroniski jautājuma uzdevējam.
50. Tehniskais atbalsts par projekta iesnieguma aizpildīšanu KPVIS e-vidē tiek sniegts sadarbības iestādes oficiālajā darba laikā, aizpildot KPVIS pieteikumu , rakstot uz vis@cfla.gov.lv vai zvanot uz +371 20003306.
51. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/2-2-1-1-k-1>.
52. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
53. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika uz 36 lapām.

2. pielikums. Piesārņojuma samazinājuma, notekūdeņus uzņemošā ūdensobjekta un enerģijas ietaupījuma apraksts uz 4 lapām.

3. pielikums. Izmaksu un ieguvumu analīzes modelis (*MS Excel* datne).

4. pielikums. Izmaksu un ieguvumu analīzes modeļa aizpildīšanas metodika uz 18 lapām un metodikas pielikums “Izmaksu un ieguvumu analīzes modelis, paraugs” (*MS Excel* datne).

5. pielikums. Apliecinājums par nosacījumu izpildi attiecībā uz piešķirto kompensāciju apmēru un pārmērīgas kompensācijas kontroli uz 2 lapām.

6. pielikums. Informācija par saņemto un plānoto komercdarbības atbalstu uz 1 lapas.

7. pielikums. Projektu iesniegumu vērtēšanas kritēriji un to piemērošanas metodika uz 33 lapām.

8. pielikums. Līguma par projekta īstenošanu projekts[[12]](#footnote-13) uz 21 lapām.

*K. Jucīte*

kristine.jucite@cfla.gov.lv

*28559502*

1. 1 Atbilstoši Viedās administrācijas un reģionālās attīstības ministrijas 2024. gada 11. decembra e-pasta ziņojumam Nr. 4-5/7178 “Par  2.2.1.1. pasākuma pirmās projektu iesniegumu atlases kārtas otro uzsaukumu”. [↑](#footnote-ref-2)
2. Ministru kabineta 2024. gada 10. decembra “[Grozījumi Ministru kabineta 2024. gada 7. maija noteikumos Nr. 285 “Eiropas Savienības kohēzijas politikas programmas 2021.–2027. gadam 2.2.1. specifiskā atbalsta mērķa “Veicināt ilgtspējīgu ūdenssaimniecību”  2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai" pirmās projektu iesniegumu atlases kārtas īstenošanas noteikumi](https://likumi.lv/ta/id/357089-grozijumi-ministru-kabineta-2024-gada-7-maija-noteikumos-nr-285-eiropas-savienibas-kohezijas-politikas-programmas-2021-2027-gad...)”. [↑](#footnote-ref-3)
3. Pasākuma mērķteritorija ir Latvijas Republikas aglomerācijas ar cilvēkekvivalentu 10 000–100 000, dati par aglomerāciju radīto piesārņojuma slodzi pieejami [Dati par aglomerāciju radīto piesārņojuma slodzi](https://www.varam.gov.lv/sites/varam/files/media_file/dati-par-aglomeraciju-radito-piesarnojuma-slodzi.docx) [↑](#footnote-ref-4)
4. Atbilstoši Eiropas Parlamenta un Padomes 2021. gada 24. jūnija regulas (ES) [2021/1060](https://eur-lex.europa.eu/eli/reg/2021/1060/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 63. panta 6. punktam projekts nedrīkst būt pabeigts pirms projekta iesniegšanas sadarbības iestādē. [↑](#footnote-ref-5)
5. Komisijas 2014. gada 17. jūnija regula (ES) 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, pieejama: <https://eur-lex.europa.eu/legal-content/LV/TXT/?uri=CELEX%3A02014R0651-20230701>. [↑](#footnote-ref-6)
6. Vadlīnijas pieejamas: <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>. [↑](#footnote-ref-7)
7. Tirgus izpēte var notikt dažādos veidos, piemēram, izsūtot elektroniskā pasta vēstules potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-8)
8. Eiropas Parlamenta un Padomes 2024. gada 23. septembra regula (ES, *Euratom*) Nr. [2024/2509](https://eur-lex.europa.eu/legal-content/lv/TXT/?uri=CELEX%3A32024R2509) par finanšu noteikumiem, ko piemēro Savienības vispārējam budžetam (pārstrādāta redakcija).. [↑](#footnote-ref-9)
9. Ministru kabineta 2023. gada 13. jūlija noteikumi [Nr. 408](https://likumi.lv/ta/id/343827-kartiba-kada-eiropas-savienibas-fondu-vadiba-iesaistitas-institucijas-nodrosina-so-fondu-ieviesanu-20212027-gada-planosanas-perioda) “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-10)
10. Pieejams <https://likumi.lv/ta/id/280278-starptautisko-un-latvijas-republikas-nacionalo-sankciju-likums>. [↑](#footnote-ref-11)
11. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-12)
12. Līgums par projekta īstenošanu tiek parakstīts KPVIS un netiek noformēts atsevišķa elektroniska dokumenta formā. Nolikuma pielikumā pievienota Līguma par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi. [↑](#footnote-ref-13)